Георг Тракл
Лято

Превод от немски: Венцеслав Константинов, —

chitanka.info

Вечер млъква жалбата

На кукувицата в леса.

По-ниско се привежда зърното,

Аленият мак.

Черна буря се извива

Там над хълма.

На щуреца древната мелодия

Замира сред полето.

Дори не трепват листите

На кестена.

На вита стълба

Роклята ти шумоли.

Тихичко пламти свещта

В тъмната ти стая;

Една сребриста длан

Я угасява;

Безветрие, беззвездна нощ.

1914

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.